
Ανακοίνωση 

Φαίνεται  ότι  χάρις  στην  αμέριστη  υποστήριξη  που  απολαμβάνει  από  την  Αμερική,  συνεχίζει  η 
Τουρκία  τίποτε  να  μη  λαμβάνει  υπόψη  από  τις  αποφάσεις  της  Διεθνούς  Κοινότητας  και  να 
γράφει  στα  παλιά  της  τα  παπούτσια  οτιδήποτε  που  δεν  της  κάνει,  είτε  πρόκειται  για  τον  ΟΗΕ, 
είτε  την  ΕΕ,  είτε  το  ΕΔΑΔ. 

Έτσι,  λιγότερο  από  ένα  μήνα  μετά  την  απόφαση  που  εξέδωσε  το  ΕΔΑΔ,  όπου  δικαιώθηκε  ο 
Αχμέτ  Τζιαβίτ  στην  απαίτηση  του  να  μπορεί  κατά  το  δοκούν  να  έρχεται  στα  ελεύθερα  εδάφη  και 
να  επικοινωνεί  με  τους  συμπατριώτες  του  Ε/κους,  οι  Αρχές  του  κ.  Ντενκτάς  -  το  μακρύ  χέρι 
της  Τουρκίας  ουσιαστικά  -  για  άλλη  μια  φορά  αρνήθηκαν  να  του  ικανοποιήσουν  αυτό  το 
δικαίωμα.  Ένα  αναφαίρετο  δικαίωμα  σε  όλες  τις  ευνομούμενες  και  δημοκρατικές  πολιτείες  και 
που  πανηγυρικά  του  επιβεβαίωσε  και  το  Ευρωπαϊκό  Δικαστήριο  Ανθρωπίνων  Δικαιωμάτων. 

Είναι  λυπηρό,  τη  στιγμή  που  πιεστικά  ζητά  η  Τουρκία  να  αρχίσουν  οι  διαπραγματεύσεις  για  να 
γίνει  μέλος  της  ΕΕ,  να  μην  είναι  σε  θέση  να  σεβαστεί  τους  κανόνες  της  Ένωσης,  συνεχίζοντας 
να  επιδεικνύει  αλαζονία  και  ζεμανφουτισμό,  χαρακτηριστικά  που  καθόλου  δεν  προσιδιάζουν  σε 
κράτος  που  θα  έπρεπε  να  επιδιώκει  να  διασκεδάσει  τις  αρκετές  επιφυλάξεις  των  Ευρωπαίων. 

Κατά  τα  άλλα  η  άρνηση  του  καθεστώτος  Ντενκτάς  να  επιτρέψει  την  επικοινωνία  στον  Αχμέτ 
Τζιαβίτ  με  τους  συμπατριώτες  του  Εκ/ους,  δεν  προοιωνίζει  παρά  τη  συνέχιση  του 
καταπιεστικού  καθεστώτος  προς  τους  Τκ/ους  και  την  -  στο  βαθμό  του  δυνατού  -  ανάγκη  να 
εγκύψει  σ'αυτό  το  πρόβλημα  το  νόμιμο  Κυπριακό  Κράτος,  ώστε  να  ανακουφίσει  τους  Τκ/ους, 
μέχρι  τη  στιγμή  της  επανένωσης  της  χώρας.  Όταν  το  καθεστώς  Ντενκτάς  ελπίζεται  ότι  δεν 
θα  υπάρχει  και  μια  κοπτόμενη  για  την  ένταξη  της  Τουρκία  περισσότερο  θα  σέβεται  τα 
ανθρώπινα  δικαιώματα  . . . 

Ο  Νεοκυπριακός  Σύνδεσμος  εκφράζει  την  απογοήτευσή  του  γιατί  στερήθηκε  της  παρουσίας  του 
μέλους  του  Αχμέτ  Τζιαβίτ  αλλά  ακόμα  γιατί  άθελα  του  απογοήτευσε  όσους  ήρθαν  στην 
εκδήλωση  για  να  ακούσουν  και  να  ανταλλάξουν  απόψεις  με  τον  Αχμέτ. 

